作者：无名氏
词牌/韵律：水龙吟慢・水龙吟

paragraphs: 玉皇金阙长春，民仰高天欣载。
年年一度定佳期，风情多感慨。
绮罗竞交会。
争折花枝两相对。
舞袖翩翩歌声妙，掩粉面、斜窥翠黛。
锦额门开彩架，球儿裳、先秀神仙队。
融香拂席霓裳动，铿锵环珮。
宝座巍巍五云密，欢呼争拜退。
管弦众作欲归去，愿吾皇、万年恩爱。